stanford-oval/wikipedia huggingface dataset:
Ku Klux Klan
Nykyään

Tällä hetkellä eri hajanaisten klaanien jäseniä on yhteensä vain muutamia tuhansia ja ne ovat jakautuneet yli sataan eri ryhmään, jotka ovat eristäytyneet eivätkä pidä välttämättä lainkaan yhteyttä toisiinsa.
Muutamia nykyisin toimivia Ku Klux Klan -järjestöjä:
Bayou Knights of the Ku Klux Klan (toimii Texasissa, Oklahomassa, Arkansasissa, Louisianassa ja muilla Yhdysvaltain kaakkoisosien alueilla)
Church of the American Knights of the Ku Klux Klan
Imperial Klans of America Knights of the Ku Klux Klan (järjestää joka vuosi Amerikan suurimmat valkoisten nationalistien ja valkoista ylivaltaa kannattavien juhlat, "Nordic Fest". Päämaja sijaitsee Dawson Springsissä, Hopkinsin piirikunnassa, Kentuckyssa)
The White Camelia Knights of the Ku Klux Klan (Käytännössä samanniminen järjestö (Knights of the White Kamelia) perustettiin jälleenrakennuksen aikana vuonna 1867 Louisianassa. Nykyinen järjestö toimii Texasissa.)
Knights of the Ku Klux Klan eli The Knights Party (kansallisena johtajanaan pastori Thomas Robb, mutta järjestön aate perustuu paljolti David Duken opetuksiin. Päämaja sijaitsee Zincin kaupungissa, Boonen piirikunnassa, Arkansasissa. Väitetään olevan Yhdysvaltain suurin klaani. Republikaaninen Robb sanoo kommunismia ja rotujen sekoitusta vastustavan järjestön olevan rauhanomainen ja maltillinen. Järjestö myös puolustaa ensimmäisen Klanin tavoin perustuslaillista oikeutta kantaa asetta. Järjestö pyrkii yhdistämään "kaksipuoluejärjestelmän jakaman valkoisen kansan" kristillisyyden ja perustuslaillisuuden hengessä.)
Lisäksi on useita pienempiä järjestöjä, jotka käyttävät Klanin nimeä.
Vuonna 2005 arveltiin maassa olevan noin 3 000 klaanilaista, jotka olivat jakautuneet noin sataan klaaniin ja 158 jaostoon. 2/3 näistä klaaneista sijaitsee etelävaltioissa, entisen Amerikan Konfederaation alueella. Loput 1/3 sijaitsee Yhdysvaltojen Keskilännessä.
Huolimatta useista kilpailevista klaaneista, yleisessä kielenkäytössä puhutaan edelleen Ku Klux Klanista niin kuin olisi edelleen olemassa yksi iso yhtenäinen organisaatio, vaikka näin ei todellakaan ole.
Heinäkuussa 2005 hispaanomiehen talo paloi sen jälkeen, kun tätä oli syytetty yhdeksänvuotiaaseen valkoiseen tyttöön sekaantumisesta. Jälkeenpäin ilmaantui klaanilaisia Klanin viittoihin pukeutuneina jakamassa julistuksia. Toukokuussa 2006 eräs klaani järjesti maahanmuutonvastaisen marssin Russellvillen kaupungissa, Franklinin piirikunnassa, Alabamassa.
Ku Klux Klan -sanastoa

Klanin jäsenyys on salaista, ja Klanilla, kuten muillakin salaseuroilla ja veljeskunnilla, on omat keinonsa tunnistaa järjestön jäsen.
Historiansa aikana Klanilla on ollut käytössä useita sanoja. Monesti sanat alkoivat aina alulla "KL":
Klabee: aarteet
Kleagle: värväri
Klecktoken: jäsenmaksu
Kligrapp: sihteeri
Klonvocation: kokoontuminen
Kloran: rituaalikirja
Kloreroe: valtuutettu
Kludd: kappalainen
Kaiken edellä mainitun sanaston loi pastori William Simmons perustaessaan toisen Ku Klux Klanin vuonna 1915. Alkuperäinen ja ensimmäinen sisällissodan jälkeisen jälleenrakennuksen aikainen Ku Klux Klan käytti useita arvonimiä, joista ainoita nykypäivään asti kantaneita on "Wizard" (tai Imperial Wizard). Wizard tarkoittaa suomeksi velhoa ja Imperial Wizard vapaasti suomennettuna imperiaalista velhoa eli suurvelhoa, mutta monesti tämä Klanin korkeinta johtajaa tarkoittava arvonimi suomennetaan "visiiriksi" tai "suurvisiiriksi".
33/5 on Ku Klux Klanin tunnusnumero. 33 tarkoittaa 3 kertaa 11. K-kirjain on aakkosjärjestyksessä yhdestoista. 5 tarkoittaa viidettä aikakautta eli nykypäivää. Ku Klux Klanin jäsenillä saattaa olla numero tatuointina.
Kirjallisuutta

Axelrod, Alan. The International Encyclopedia of Secret Societies & Fraternal Orders, New York: Facts On File, 1997.
Dray, Philip. At the Hands of Persons Unknown: The Lynching of Black America, New York: Random House, 2002.
Feldman, Glenn. Politics, Society, and the Klan in Alabama, 1915–1949. University of Alabama Press, Tuscaloosa, AL, 1999.
Ingalls, Robert P. Hoods: The Story of the Ku Klux Klan, New York: G.P. Putnam's Sons, 1979.
Levitt, Stephen D. and Stephen J. Dubner. Freakonomics: A Rogue Economist Explores the Hidden Side of Everything. New York: William Morrow (2005).
Moore, Leonard J. Citizen Klansmen: The Ku Klux Klan in Indiana, 1921–1928 Chapel Hill: U of North Carolina Press, 1991.
Newton, Michael, and Judy Ann Newton.  The Ku Klux Klan: An Encyclopedia.  New York & London: Garland Publishing, 1991.
Parsons, Elaine Frantz, "Midnight Rangers: Costume and Performance in the Reconstruction-Era Ku Klux Klan." The Journal of American History 92.3 (2005): 811–836.
Rhodes, James Ford. History of the United States from the Compromise of 1850 to the McKinley-Bryan Campaign of 1896. Volume: 7. (1920)
Rogers, William; Ward, Robert; Atkins, Leah; and Flynt, Wayne. Alabama: The History of a Deep South State. University of Alabama Press, Tuscaloosa, AL, 1994.
Steinberg. Man From Missouri. New York: Van Rees Press, 1962.
Thompson, Jerry. My Life in the Klan, Rutledge Hill Press, Nashville. Originally published in 1982 by G.P. Putnam's Sons, ISBN 0-399-12695-3.
Trelease, Allen W. White Terror: The Ku Klux Klan Conspiracy and Southern Reconstruction (Louisiana State University Press: 1995).
Wade, Wyn Craig. The Fiery Cross: The Ku Klux Klan in America. New York: Simon and Schuster (1987).
Aiheesta muualla

Kuvia tai muita tiedostoja aiheesta Ku Klux Klan Wikimedia Commonsissa
Pastori Thomas Robbin johtaman Knights of the Ku Klux Klanin eli The Knights Partyn kotisivut (Arkistoitu – Internet Archive). (englanniksi)
"Ku-Klux-Klan". Amerikalaista omankäden oikeutta, Suomen Kuvalehti, 10.02.1923, nro 6, s. 14, Kansalliskirjaston digitaaliset aineistot
Ku Klux Klanin perustamiselle omistettu muistolaatta, joka on kiinnitetty Klaanin perustamisrakennuksena toimineen vanhan lakitoimiston seinään.
Amerikan Konfederaation valtiot. Ku Klux Klanin syntyalue oli Tennessee ja sen pääkaupunki Nashville.
Etelävaltioiden sotasankari ja Ku Klux Klanin ensimmäinen suurvisiiri kenraali Nathan Bedford Forrest
Alabaman Tuscaloosan Independent Monitor-lehdessä vuonna 1868 julkaistu kuva, joka uhkaa Klanin lynkkaavan "carpetbaggerit"
Perheen murhayrityksestä pidätettyjä Ku Klux Klanin jäseniä Tishomingon piirikunnassa Mississippissä syyskuussa 1871. Kuva ilmestyi Harper's Weekly -lehdessä 27. tammikuuta 1872.
Pohjois-Carolinan kuvernööri William Woods Holden
Kongressiedustaja ja kenraali Benjamin Franklin Butler.
Kansakunnan synty -elokuvan mainosjuliste
Tunnettu Kansakunnan synty -elokuvan väliteksti, jossa siteerataan Yhdysvaltain presidenttiä ja historioitsijaa Woodrow Wilsonia.
Toisen Ku Klux Klanin perustajajärjestön The Knights of Mary Phaganin 17. elokuuta 1915 lynkkaama juutalainen tehtaanomistaja Leo Frank, jota syytettiin lapsen murhasta ja raiskauksesta.
Toisen Ku Klux Klanin perustaja, saarnaaja William J. Simmons.
WKKK:n (Women of the Ku Klux Klan, Naisten Ku Klux Klan) jäsenet marssivat pitkin Washingtonin Pennsylvania Avenueta vuonna 1928. WKKK oli yksi kansallisen KKK:n alajärjestöistä, johon kuului ainakin miljoona jäsentä ellei neljäkin miljoonaa.lähde?
Palava risti ja muutamia toisen Ku Klux Klanin jäseniä.
16th Street Baptist Church, jonka kellarissa räjähti Klanin asettamat 19 dynamiittipötköä surmaten neljä lasta syyskuussa 1963.
Ku Klux Klanin marssi johti mellakkaan Mobilessa, Alabamassa vuonna 1977.
Eumer Finland

Eumer Finland Oy on merikarvialainen kalastusalan yritys, joka testaa, valmistaa ja maahantuo innovatiivisia ja pyytäviä kalastusvälineitä. Tuotteet löydät myös jälleenmyyjiltä ympäri Suomen tai Eumerin verkkokaupasta. Eumer tarjoaa myös kokouspalveluita ja opastettuja kalastusretkia Merikarvialla. Yrityksen perusti Olli ja Jaakko Ojamo vuonna 2007. Yrityksen tehtaanmyymälä sijaitsee Merikarvialla, jossa on myös perhonsidontaosasto, jossa sidotaan muun muassa SpinTube-perhot. Omia tuotemerkkejä ovat Jasu-kalastustuotteet sekä Eumer-perhokalastustuotteet.
Vuonna 2011 Eumerin nuoret yrittäjät palkittiin Satakunnan Vuoden Nuori Yrittäjä -palkinnolla. Yritys on palkittu vuosina 2011, 2012 ja 2013 EFTTEX-messuilla heittoperhojen takia.
Yrityksen ”Eumer Fishing” -nimisellä YouTube-kanavalla on yli 50 tuhatta tilaajaa. Se on Suomen tykätyinlähde? kalastuskanava.
Aiheesta muualla

Yrityksen kotisivut
Eumer Finland YouTubessa
In dulci jubilo

In dulci jubilo Piae Cantiones-kokoelmassa
In dulci jubilo on joululaulu, ns. makaronilaulu, joka on kirjoitettu latinaksi ja kansankielellä.
Teksti

Laulun vanhin muoto on latinalais-saksalainen "In dulci jubilo nun singet und seid froh". Sitä pidetään 1300-luvulla syntyneenä ja sen kirjoittajana tai muistiinmerkitsijänä mainitaan prahalainen professori Petrus Dresdensis.
Laulusta on säilynyt erimittaisia neljä- ja kuusisäkeistöisiä versioita, mutta yleisimmin siitä tunnetaan nelisäkeistöinen versio. Reformaation jälkeen laulusta on jäänyt pois Neitsyt Mariasta kertova säkeistö (Mater et filia, o iungfrau Maria). Laulun sävelmä on säilynyt käsikirjoituksena 1400-luvun alusta, mutta sitä pidetään yhtä vanhana kuin tekstiä. Painettuna se on julkaistu 1583 ilmestyneessä Piae Cantiones -kokoelmassa.  Laulu on käännetty useille eri kielille ja enimmäkseen laulun kaksikielisyys on säilynyt.
Niin sanottu makaronirunous on saanut alkunsa italialaisen Tifi Odassin satiirista Carmen Macaronicum (1490); makaronirunouden tunnetuin edustaja oli Teofilo Folengo (k. 1544). Tällaista kielten sekoittamista käytettiin aikoinaan erityisesti leikillisissä tai pilkallisissa runoissa. Kun sitä käytettiin virsissä, kuten tässä jouluvirressä ei kyse ole kielten sekoituksesta, vaan laulun teksti etenee vuorotellen latinan ja jonkin muun kielen vaihdellessa.
”In dulci jubilo” on ollut myös Suomessa tunnettu. Jacobus Finno oli suomentanut koko virren, latinankielisetkin säkeet virsikirjaansa 1583. Laulu painettiin ruotsi-latina-versiona Piae Cantiones -kokoelmaan 1582 ja Turun tuomiorovasti Pietari Melartopaeuksen laatimana suomi-latina-versiona Maskun Hemmingin virsikirjaan 1605 "In dulci iubilo, Nyt on isoi ilo / Mailman Messias Maca in praesepio“. Se oli kaksikielisenä myös vuoden 1701 virsikirjassa "In dulci Jubilo, Nyt on iso ilo, Mailman Messias makaa in praecepio", mutta vuoden 1886 virsikirjaan se oli käännetty kokonaan suomeksi "Nyt ilowirttä weisatkaam' Yhdessä äänin laulakaa'; Käykääm', katsokaamme". Suomen evankelis-luterilaisen kirkon virsikirjassa vuodelta 1986 se on virsi 18: "Nyt ilovirttä veisaten me kiittäkäämme riemuiten", tekstin ovat muokanneet Samppa Asunta ja Anna-Maija Raittila 1984. Laulu on useissa joululaulukokoelmissa erilaisina käännöksinä ja muokkauksina.
Ruotsin kirkon virsikirjassa se on edelleen kaksikielinen, virsi 433 "In dulci jubilo/ jo laulu kaikukoon!/ Nukkuu poika parhain /nyt in praesepio". Virren teksti on Pekka Kivekkään muokkaama Piae Cantiones -version (1582) pohjalta 1992.
Helsingin katolisen hiippakunnan virsikirjassa Cantemus on hiemen erilainen Pekka Kivekkään tekemä käännös, virsi 58: "In dulci jubilo/ jo laulu kaikukoon!/ Kaikkivaltiasta /nyt in praesepio”.
Sävelmä

Laulun sävelmä on liitetty 1300-luvulla eläneeseen saksalaiseen dominikaaniveljeen ja mystikkoon Heinrich Susoon. Se on liittynyt uskonnolliseen tanssiin, siitä todistaa Suso omaelämäkerrallisessa teoksessaan Das Büchlein der ewigen Weisheit vuodelta 1328. Suso kertoo vierailleensa taivaassa ja osallistuneensa enkeleiden riemukkaaseen ja taitavaan tanssiin; tanssinsa säestykseksi enkelit hänen mukaansa lauloivat juuri tätä laulua. Sävelmä on painettu ensimmäistä kertaa Josef Klugin Geistliche Lieder -kokoelmassa 1533, ja siinä asussa se on myös muun muassa vanhimmissa ruotsalaisissa lähteissä. Laajalle levinneeksi ja tunnetuksi se tuli kuitenkin vasta 1900-luvun alussa erilaisten joululaulukokoelmien kautta. Monet säveltäjät ovat käyttäneet sävelmää teoksissaan, muun muassa Johann Sebastian Bach (esimerkiksi BWV 368, BWV 729).
Aiheesta muualla

Sibelius-Akatemian sivulla laulun sävelmä vuoden 1701 virsikirjassaː http://www2.siba.fi/cgi-bin/shubin/edishow_s.cgi?idi=00105
Piae Cantiones - kokoelman In ducli jubiloː http://www.hymnsandcarolsofchristmas.com/Hymns_and_Carols/NonEnglish/in_dulci_jubilo-piae_cant.htm
Virsi vuoden 1701 virsikirjassa
Goodricke-Pigott Observatory

| Goodricke-Pigott Observatory |
| --- | --- |
Sijainti:  Tucson, Arizona, Yhdysvallat
Koordinaatit:  32°09′20″N 111°04′58″W﻿ / ﻿32.1556°N 111.0828°W﻿ / 32.1556; -111.0828
Korkeus merenpinnasta:  747  m
Tyyppi:  tähtitorni (en)
IAU-tunnus:  683
Avattu:  26. lokakuuta 1996
Kotisivu:  gpobs.home.mindspring.com/gpobs.htm
Goodricke-Pigott Observatory on yksityinen tähtitieteellinen observatorio, joka sijaitsee Tucsonissa, Arizonassa. Observatorio avattiin 26. lokakuuta vuonna 1996, ja tähtitaivaan tarkkailu alkoi Hale–Boppin komeetan havainnoinnilla.
Observatorio on nimetty kahden 1700-luvun lopulla Yorkissa, Englannissa eläneen tähtitieteilijän John Goodricken ja Edward Pigottin mukaan.
Prätkähiiret (vuoden 2006 animaatiosarja)

| Prätkähiiret> Biker Mice from Mars |
| --- | --- |
 Prätkähiiret-sarjan tunnus.
Tyyli:  Animaatio Sci-fi Seikkailu Toiminta
Kestoaika:  22 minuuttia
Luoja(t):  Rick Ungar
Pääosissa:  Dorian Harewood Rob Paulsen Ian Ziering Jess Harnell Lisa Zane Clancy Brown
Alkuperämaa:   Yhdysvallat
Alkuperäiskieli:  englanti
Verkko:   CITV  MTV3  MTV Juniori  Fox  Cartoon Network  The CW4Kids
Esitetty:  26. elokuuta 2006 – 26. heinäkuuta 2007
Jaksoja:  28
Tuotanto
Tuottaja(t):  Tom Tataranowicz
Vastaava(t) tuottaja(t):  Rick Ungar Ted Bather Michael Loveland
Ohjaaja(t):  Tom Sito Rich Arons Tom Tataranowicz
Käsikirjoittaja(t):  Rick Ungar John McCann Glenn Leopold Steven Darancette Tom Sito Mark Seidenberg Christy Marx Randy Littlejohn Matt Wayne Steve Cuden Sean Roche Lee Cohen Rich Arons Tom Tataranowicz
Tuotantoyhtiö(t):  Brentwood Television Funnies Gang of Seven Animation Criterion Limited
Edeltäjä:  Prätkähiiret
Palkinnot
Voitetut:  Daytime Emmy (2009)
Aiheesta muualla
Virallinen sivusto
IMDb 
Prätkähiiret (engl. Biker Mice from Mars) on Rick Ungarin luoma 28-osainen Daytime Emmy -palkittu spin-off 1990-luvulla valmistuneesta samannimisestä piirrossarjasta, jonka tuottivat Brentwood Television Funnies, Gang of Seven Animation ja Criterion Limited. Sarjaa esitettiin ensi kerran vuonna 2006 Isossa-Britanniassa ja Suomessa. Sarjassa keskitytään Prätkähiirien taisteluun kissatronilaisia vastaan ja Maa-planeetalla harmia aiheuttavaan Rami Palkkiin.
Lähetykset

Suomessa sarja alkoi 15. lokakuuta 2006. Jaksoja esitettiin joulukuuhun 2006 asti aluksi MTV3:lla ja myöhemmin samalla myös Subtv Juniorilla. Loput 15 jaksoa esitettiin pelkästään Subtv Juniorilla maaliskuussa 2007. Myöhemmin loput jaksot esitettiin myös MTV3:lla. Sarjan ensimmäisten 13 jakson suomenkielisestä dubbauksesta vastasi Oy PVP Voice Ab, jonka korvasi Dubberman tuoden mukanaan ensimmäisessä sarjassa päähahmoja dubanneet henkilöt.selvennä
Sarjan uusintoja esitettiin vuonna 2008 MTV3:lla.
Sarjan synty

Uusi sarja sai syntynsä, kun marraskuussa 2005 Animation Magazine lehti julkaisi artikkelissaan Rick Ungarin päättäneen luoda yhdessä oman yhtiönsä Brentwood Television Funniesin kanssa uuden 26-osaisen sarjan. Idean hän sai italialaiselta leluyhtiöltä (Giochi Preziosi), joka oli kiinnostunut Prätkähiirien paluusta. Sittemmin brittiläinen yhtiö Criterion Limited kiinnostui sarjan uusimisesta ja teki sopimuksen uudesta sarjasta. Uusissa jaksoissa oli myös tarkoitus tuoda enemmän esille edellisessä sarjassa varjoon jääneitä hahmoja. Lisäksi Ungar onnistui saamaan edellisessä sarjassa vaikuttaneen Tom Tataranowiczin mukaan tuotantoon, joka puolestaan toi mukanaan omassa yhtiössä Gang of Seven Animationissa työskentelevän Rich Aronsin. Arons tunnetaan erityisesti Steven Spielbergin tuottamista animaatiosarjoista, kuten Tiny Toons, Animaaniset ja Bittipää. Ungar hankki myös sarjakuvapiirtäjä Bernie Wrightsonin suunnittelemaan sarjan hahmot.
Juoni

Marsiin saadaan vettä vain Rontin rakentaman uudistajan avulla, jolla on kyky saada mitättömästäkin esineestä arvokasta. Uudistaja kuitenkin tuhoutuu, kun prätkähiiret taistelevat kissatronilaisia vastaan, jotka yrittävät napata uudistajan. Niinpä prätkähiirten täytyy jälleen lähteä Maahan, Chicagoon, jonne Rontti on rakentanut toisen uudistajan Rami Palkille.
Sarjan päävihollisia ovat Rami Palkin lisäksi kissatronilaiset. Kissatron on sarjassa esiintyvä kuvitteellinen planeetta, jolla asuu Maapallolla asuvia kissarotuja muistuttavia kissamaisia humanoideja. He ovat marsilaisten hiirien vihollisia, jotka yrittävät kaapata marsilaisten ja erityisesti Rontin keksimän uudistajan. Tällä Kuten plutolaiset, myös kissatronilaiset yrittävät valloittaa Marsin lisäksi koko maailman uudistajan avulla. Myös kissatronilaiset matkaavat Maahan ja yrittävät siellä tuhota prätkähiiret yhdessä Rami Palkin kanssa.
Hahmot > Sankarit

Moto (Modo)
Turbo (Throttle)
Vinski (Vinnie)
Santtu (Charlene "Charley" Davidson)
Rontti (Stoker)
Hahmot > Rikolliset

Rami Palkki (Ronaldo Rump)
Kattinaattori (Cataclysm)
Hannibal T. Karvapallo (Hannibal T. Hairball)
Kynsijoukot (Claw Troopers)
Hahmot > Sivuhahmot

Minni (Carbine)
Miihkali (Rimfire)
Anni (Harley)
Tauno (Tane) on Titanissa asuva heimon johtaja. Alun perin Kattinaattori lähetti Taunon tulevaisuuteen siirtimellä värväämään uusia kissatronilaisia joukkoja, mutta Taunon päästyä paikalle hän ei enää halunnutkaan olla sotaisa henkilö ja omien sanojensa mukaan löysi rauhan.
Tuittu (Rontin tytär)
Hahmot > Pahat sivuhahmot

Katri (Carol)
Jori
Tohtori Katinkoski (Dr. Catorkian)
Kataliina Katti (Catalina Cat)
Rystynen (vanhoissa jaksoissa Monttupomo) (Pit Boss)
Risto Nummi-Jotain (Palkin serkku) (Sir Richard)
Moukari ja Nyrkki
Pierre Pörröhäntä (Fluffy-Bottoms)
Murskaaja (Crusher)
Suurisilmä (Eyemore)
Lalli Leipäjuusto (Lawrence Limburger)
Professori Nuikki (Dr. Karbunkle)
Rasvanahka (Greasepit)
Mutantti (Fred the Mutant)
Teuvo Tahko (Napoleon Brie)
Ylipäällikkö Camembert (Lord Camembert)
Jaksoluettelo

Jaksot ovat alkuperäisessä numerojärjestyksessä. Osa jaksoista on esitetty Suomessa eri järjestyksessä.
| Jakso | Suomenkielinen nimi | Englanninkielinen nimi | Esitetty Britanniassa | Esitetty Suomessa |
| --- | --- | --- | --- | --- |
| 1. | Seikkailu alkaa, osa 1 | The Adventure Begins, Part 1 | 26.08.2006 | 15.10.2006 |
| 2. | Seikkailu alkaa, osa 2 | The Adventure Begins, Part 2 | 27.08.2006 | 22.10.2006 |
| 3. | Muutoksen aika | Changes | 28.08.2006 | 29.10.2006 |
| 4. | Muistikatkos | Rumpity Dumpster | 02.09.2006 | 05.11.2006 |
| 5. | Hellä hiirenloukku | The Tender Mousetrap | 09.09.2006 | 12.11.2006 |
| 6. | Maanalainen maailma | It's the Pits | 16.09.2006 | 19.11.2006 |
| 7. | Britannian invaasio | The British Invation | 23.09.2006 | 31.12.2006 |
| 8. | Välirikko | Break Up | 30.09.2006 | 03.12.2006 |
| 9. | Tuomionpäivä | Here Come the Judge | 07.10.2006 | 10.12.2006 |
| 10. | Desperado | Desperado | 28.10.2006 | 05.01.2008 |
| 11. | Saturnuksen surffaavat kissat | Surfer cats of Saturn | 04.11.2006 | 17.12.2006 |
| 12. | Jyrinää kilparadalla | Manchurian Charley | 11.11.2006 | 24.12.2006 |
| 13. | Prätkähiiret kaivoksessa | Biker Mice Down Under | 25.11.2006 | 2008 |
| 14. | Pelkääjän paikka | Driver's Ed | 16.12.2006 | 08.03.2008 |
| 15. | Kaupungin uudet kissat | New cats in town | 23.12.2006 | 01.03.2008 |
| 16. | Kyberhiiret Marsista | Cyber Mice from Mars | 20.04.2007 | 15.03.2008 |
| 17. | Takaa-ajetut | Vigilante Vengeance! | 07.07.2007 | 19.01.2008 |
| 18. | Palkin ja kovan paikan välissä | Between Rump And A Hard Race | 14.07.2007 | 12.01.2008 |
| 19. | Karvainen A-pommi | A Hairy A-Bomb | 2007 | 02.02.2008 |
| 20. | Vinskin kasvatus | Bringing Up Vinnie | 2007 | 05.04.2008 |
| 21. | Minnin ansa | Carbine's Conundrum | 2007 | 29.03.2008 |
| 22. | Uintia haiden kanssa | Swimming With Sharks | 2007 | 2008 |
| 23. | Ensimmäiset hiiret kuussa | First Mice on The Moon | 2007 | 2008 |
| 24. | Kissa ja hiiri | Cat and Mouse | 2007 | 2008 |
| 25. | Olipa kerran Marsissa, osa 1 | Once Upon A Time on Earth, Part 1 | 2007 | 09.02.2008 |
| 26. | Olipa kerran Marsissa, osa 2 | Once Upon A Time on Earth, Part 2 | 2007 | 2008 |
| 27. | Olipa kerran Marsissa, osa 3 | Once Upon A Time on Earth, Part 3 | 2007 | 2008 |
| 28. | Taistelu tulevaisuudesta | Turf Wars | 26.07.2007 | 16.02.2008 |
Äänirooleissa

Sarjan alkuperäiset äänet.
| 0 | 1 | 2 |
| --- | --- | --- |
|  Dorian Harewood  | … |  Moto   |
|  Rob Paulsen  | … |  Turbo, Karvapallo   |
|  Ian Ziering  | … |  Vinski   |
|  Jess Harnell  | … |  Rami Palkki, Katinkoski, Miihkali, Monttupomo, Rasvanahka   |
|  Lisa Zane  | … |  Santtu   |
|  Clancy Brown  | … |  Kattinaattori   |
|  Jim Ward  | … |  Rontti, Murskaaja, Suurisilmä, Katinkoski   |
|  Dina Sherman  | … |  Minni   |
|  Peter Strauss  | … |  Rontti   |
|  Susan Silo  | … |  Nuikki   |
|  William Morgan Sheppard  | … |  Lalli Leipäjuusto   |
|  Martha Madison  | … |  Kataliina Katti   |
|  Jeff Bennett  | … |  Risto Nummi-Jotain   |
|  Luke Perry  | … |  Teuvo Tahko   |
|  Jennifer Hale  | … |  Anni   |
|  S. Scott Bullock  | … |  Flare   |
Äänirooleissa > Suomenkielisissä äänirooleissa > PVP-Voicen jälkiäänitys (jaksot 1-12)

| 0 | 1 | 2 |
| --- | --- | --- |
|  Jari Viitanen  | … |  Turbo    |
|  Jon-Jon Geitel  | … |  Vinski    |
|  Bruno Lähteenmäki  | … |  Moto (jaksot 1–6), otsikot, A-Pommi,    |
|  Veeti Kallio  | … |  Moto (7–12), Kattinaattori (jaksot 1–7), Pörröhäntä   |
|  Hannamaija Nikander  | … |  Minni, Liisa, Katri   |
|  Arto Nieminen  | … |  Rami Palkki, Karvapallo (jaksot 8–28)   |
|  Pauli Virta  | … |  Rontti (jaksot 1–3), automies   |
|  Joonas Suominen  | … |  Tohtori Katinkoski, Rystynen, Nyrkki, Nuikki   |
|  Elise Langenoja  | … |  Santtu, Katri, Kataliina Katti, Rystysen tytär, Marja   |
|  Ossi Valo  | … |  Risto, Miihkali    |
Äänirooleissa > Suomenkielisissä äänirooleissa > Dubbermanin jälkiäänitys (jaksto 13-28)

| 0 | 1 | 2 |
| --- | --- | --- |
|  Kari Tamminen  | … |  Turbo (jaksot 13–28), Teuvo Tahko (jakso 26)   |
|  Christian Lönegren  | … |  Moto (jaksot 13–28)   |
|  Pepe Laaksonen  | … |  Vinski (jaksot 13–28)   |
|  Elise Langenoja  | … |  Santtu   |
|  Bruno Lähteenmäki  | … |  Rasvanahka, Nuikki (jaksot 13–28), Rami Palkki (vain jakson 27 lopussa)   |
|  Vesa Hämes  | … |  Rontti (jaksot 13–28)   |
|  Pasi Ruohonen  | … |  Kattinaattori (jaksot 14–28)   |
|  Susa Saukko  | … |  Tuittu, Anni, Teuvo Tahko (jakso 27)   |
|  Ossi Valo  | … |  Lalli Leipäjuusto, sivuäänet   |
|  Joonas Suominen  | … |  Tohtori Katinkoski, sivuäänet   |
Suomessa ilmestyneet julkaisut > DVD-julkaisut > Prätkähiiret 1: Seikkailu alkaa

Sisältää jaksot
Seikkailu alkaa, osa 1
Seikkailu alkaa, osa 2
Muutoksen aika
Suomessa ilmestyneet julkaisut > DVD-julkaisut > Prätkähiiret 2: Hellä hiirenloukku

Sisältää jaksot
Muistikatkos
Hellä hiirenloukku
Maanalainen maailma
Suomessa ilmestyneet julkaisut > DVD-julkaisut > Prätkähiiret 3: Britannian invaasio

Sisältää jaksot
Britannian invaasio
Välirikko
Tuomionpäivä
Suomessa ilmestyneet julkaisut > DVD-julkaisut > Prätkähiiret 4: Desperado

Sisältää jaksot
Saturnuksen surffaavat kissat
Jyrinää kilparadalla
Desperado
Suomessa ilmestyneet julkaisut > DVD-julkaisut > Prätkähiiret 5: Kaupungin uudet kissat

Sisältää jaksot
Kaupungin uudet kissat
Pelkääjänpaikka
Cyberhiiret Marsista
Suomessa ilmestyneet julkaisut > DVD-julkaisut > Prätkähiiret 6: Prätkähiiret kaivoksessa

Sisältää jaksot
Prätkähiiret kaivoksessa
Puun ja Rumpin välissä
Pommi